CELEX: 62017TB0494
Language: el
Date: 2018-11-19 00:00:00
Title: Υπόθεση T-494/17: Απόφαση του Γενικού Δικαστηρίου της 19ης Νοεμβρίου 2018 — Iccrea Banca κατά Επιτροπής και Ενιαίου Συμβουλίου Εξυγίανσης (SRB) [Προσφυγή ακυρώσεως και αγωγή αποζημιώσεως — Οικονομική και Νομισματική Ένωση — Τραπεζική Ένωση — Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) — Ενιαίο Ταμείο Εξυγίανσης (ΕΤΕ) — Καθορισμός της εκ των προτέρων εισφοράς για το 2016 — Εσφαλμένος προσδιορισμός του καθού-εναγομένου — Προθεσμία ασκήσεως προσφυγής — Εκπρόθεσμο — Υποθετικές πράξεις — Αγωγή αποζημιώσεως — Στενός σύνδεσμος με το ακυρωτικό αίτημα — Ένσταση ελλείψεως νομιμότητας — Προδήλως απαράδεκτο]

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/62
            
         
      Απόφαση του Γενικού Δικαστηρίου της 19ης Νοεμβρίου 2018 — Iccrea Banca κατά Επιτροπής και Ενιαίου Συμβουλίου Εξυγίανσης (SRB)
      (Υπόθεση T-494/17) (1)
      
      ([Προσφυγή ακυρώσεως και αγωγή αποζημιώσεως - Οικονομική και Νομισματική Ένωση - Τραπεζική Ένωση - Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) - Ενιαίο Ταμείο Εξυγίανσης (ΕΤΕ) - Καθορισμός της εκ των προτέρων εισφοράς για το 2016 - Εσφαλμένος προσδιορισμός του καθού-εναγομένου - Προθεσμία ασκήσεως προσφυγής - Εκπρόθεσμο - Υποθετικές πράξεις - Αγωγή αποζημιώσεως - Στενός σύνδεσμος με το ακυρωτικό αίτημα - Ένσταση ελλείψεως νομιμότητας - Προδήλως απαράδεκτο])
      (2019/C 44/80)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: Iccrea Banca SpA Istituto Centrale del Credito Cooperativo (Ρώμη, Ιταλία) (εκπρόσωποι: P. Messina, F. Isgrò και A. Dentoni Litta, δικηγόροι)
      
         Καθών-εναγόμενοι: Ευρωπαϊκή Επιτροπή (εκπρόσωποι: V. Di Bucci, A. Steiblytė και M. K.-Ph. Wojcik), Ενιαίο Συμβούλιο Εξυγίανσης (εκπρόσωποι: G. Rumi, S. Raes, M. Merola και T. Van Dyck, δικηγόροι)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ περί ακυρώσεως της αποφάσεως που εξέδωσε το SRB κατά την εκτελεστική σύνοδό του της 15ης Απριλίου 2016 όσον αφορά τις εκ των προτέρων εισφορές για το 2016 στο Ενιαίο Ταμείο Εξυγίανσης (SRB/ES/SRF/2016/06) καθώς και όλων των άλλων αποφάσεων του SRB βάσει των οποίων η Τράπεζα της Ιταλίας φέρεται να εξέδωσε τις εθνικές αποφάσεις αριθ. 1249264/15 της 24ης Νοεμβρίου 2015, αριθ. 1262091/15 της 26ης Νοεμβρίου 2015, αριθ. 1547337/16 της 29ης Δεκεμβρίου 2016, αριθ. 333162/17 της 14ης Μαρτίου 2017 και αριθ. 334520/17 της 14ης Μαρτίου 2017, στο μέτρο που αφορούν την προσφεύγουσα-ενάγουσα, αφετέρου, αγωγή αποζημιώσεως βάσει του άρθρου 268 ΣΛΕΕ, επικουρικώς δε αίτημα βάσει του άρθρου 277 ΣΛΕΕ.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την Iccrea Banca SpA Istituto Centrale del Credito Cooperativo στα δικαστικά έξοδά της καθώς και στα δικαστικά έξοδα του Ενιαίου Συμβουλίου Εξυγίανσης (SRB) και της Ευρωπαϊκής Επιτροπής.
               
            
         (1)  EE C 318 της 25.9.2017.